
Høringssvar Tilsyn på sociale døgntilbud 2025 

Handicaprådet har med tilfredshed noteret, at alle kommunale døgntilbud fortsat er godkendt, og at der er rettet op på tilsynets opmærksomhedspunkter fra sidste år. 

Handicaprådet har dog følgende bemærkninger: 

Med henvisning til nye regler for tilsyn, om at Tilsynet fremadrettet skal være et risikobaseret, så undre Handicaprådet sig over, at man i valg af emner for årets tilsyn undlader at følge op på de områder i de enkelte botilbud som kun blev vurderet til i lav og middel grad opfyldt fx Platanvej, Færgegårdsvej og tilbud i Præstø.

Handicaprådet anbefaler derfor fortsat, at ledelsen løbende følger op herpå, Idet de områder er afgørende for indsatsen for borgerne og deres trivsel. 

Handicaprådet anbefaler desuden, at ledelsen sikrer, at der på alle botilbud arbejdes målrettet med inddragelse af borgerne og samarbejde med de pårørende f.eks. i form af bruger og pårørenderåd.  



Med venlig hilsen

Winnie Lindner Pedersen 
Formand Handicaprådet
